امریکا پرزیدنتی دونالد ترامپ و روسیا پرزیدنتی ولادیمیر پوتین‌ین ناتو-نون ژوئیه آیی نین 11-12-ده بلژیک پایتاختی بروکسل-ده کئچیریله‌جک توپلانتی سیندا گؤروشه بیله‌جک‌لری بیلدیریلیب.
امریکا مطبوعاتی‌نین همین موضوع ایله باغلی معلوماتینا گؤره، امریکا طرفی دانیشیق‌لارین واشینگتن-دا کئچیریلمه‌سینی تکلیف ائدیب. روسیا ایسه گؤروشون طرفسیز بولگه ده کئچیریلمه‌سینی ایسته‌ییب.
احتیمال ائدیلن گؤروشله باغلی رسمی آچیقلاما یوخ‌دور.
بون‌دان اول ناتونون باش کاتیبی ینس استولتنبرگ لندن-ده کی چیخیشیندا امریکا و روسیا لیدرلری‌نین گؤروشونون ضروری لیگین‌دن دانیشیب، ایکی لیدرین گؤروشونون ناتونون منفعت‌لرینه ضد اولمادیغینی دیله گتیریب.
دیگر طرف‌دن پوتین‌ین سؤزچوسو دمیتری پسکوف پرزیدنت ترامپین میللی تهلوکه‌سیزلیک موشاویری جان بولتن‌ین  آیین آخیریندا مسکویا سفر ائدجگینی آچیقلاییب.
